
Narva Linnavalitsuse 11.08.2010 korralduse nr 982-k „Ehituslubade väljastamine“ punkti 3.1 ja ehitusloa nr 19294 kehtetuks tunnistamine ning  

A. Juhhanovi tn 24 üksikelamu laiendamiseks ehitusloa väljastamine

1. ASJAOLUD JA MENETLUSE KÄIK

A. Juhhanovi tn 24 kinnistu omanik esitas ehitusloa  nr 19294 kehtetuks tunnistamise taotluse, kuna ehitustööde käigus ta soovis muuta rekonstrueeritava hoone kasutamise otstarvet. 2010. aastal augustikuus A. Juhhanovi tn 24 kinnistu omanik esitas ehitusloa taotluse üksikelamu laiendamiseks ning kasutamise otstarbe muutmiseks varjupaigaks. 11.08.2010 Narva Linnavalitsus oma korraldusega nr 982-k otsustas väljastada taotleva ehitusloa hoone rekonstrueerimiseks varjupaigaks. Ehitustööde käigus selgus, et üksikelamu kasutamise otstarbe muutmiseks varjupaigaks omanikul puuduvad rahalised vahendid vastavas mahus. Sellel põhjusel omanik otsustas A. Juhhanovi 24 üksikelamut laiendada ilma otstarvet muutmata. Koos ehitusloa kehtetuks tunnistamise taotlusega ehitise omanik esitas A. Juhhanovi tn 24 üksikelamu laiendamise ehitusprojekti, mis on kooskõlastatud Ida-Eesti Päästekeskusega, ning ehitusloa taotluse üksikelamu laiendamiseks.  

2.    ÕIGUSLIKUD ALUSED

2.1. Kohaliku omavalitsuse korralduse seaduse §30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Haldusmenetluse seaduse §68 lõike 1 kohaselt isikul on õigus taotleda haldusakti kehtetuks tunnistamist üksnes juhul, kui ta võib taotleda käesoleva seaduse § 44 alusel haldusmenetluse uuendamist.

2.3. Haldusmenetluse seaduse §68 lõike 2 kohaselt Haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

2.4. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.5. Ehitusseadus §23 lõike 81 kohaselt ehitusloa omanik peab taotlema uue ehitusloa, kui ehitusloa taotlemise aluseks olnud ehitusprojekti muudetakse selliselt, et muutuvad ehitise olulised tingimused, nagu näiteks tuleohutus, energiatõhusus, ehitise kasutusotstarve, mõjuvad koormused (kandevõime) või ehitusloa taotluses näidatud muud olulised tehnilised näitajad.

2.6. Ehitusseaduse §28 lõike 1 punktide 4, 7 kohaselt ehitusloa väljastajal on õigus ehitusluba kehtetuks tunnistada, kui ehitise omanik taotleb ehitusloa kehtetuks tunnistamist ning ehitamise käigus muudetakse või soovitakse muuta ehitise kasutamise otstarvet.
2.7 Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

3.1. Tunnistada kehtetuks Narva Linnavalitsuse 11.08.2010 korralduse nr 982-k „Ehituslubade väljastamine“ punkt 3.1 „3.1. A. Juhhanovi tn 24 hoone rekonstrueerimiseks varjupaigaks“. 
3.2. Tunnistada kehtetuks A. Juhhanovi tn 24  ehitusluba nr 19294.
3.3.Väljastada ehitusluba A. Juhhanovi tn 24 üksikelamu laiendamiseks.
4. RAKENDUSSÄTTED

4.1. Käesolev korraldus jõustub seadusega ettenähtud korras.
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

